8β. ΑΝΑΓΚ.ΝΟΜΟΣ υπ’ αριθ. 705 της 4/6 Δεκ. 1945 (ΦΕΚ Α΄ 293) Περί μέτρων ασφαλείας κατά των εκ ναρκών κινδύνων. Άρθρ.1.-Τιμωρείται δια φυλακίσεως τουλάχιστον 3 μηνών ή δια χρηματικής ποινής μέχρι 50.000 δραχμών ή δι’ αμφοτέρων των ποινών τούτων, εφ’ όσον δεν υπάρχει δεινοτέρα του δικαίου παράβασις τιμωρουμένη υπό άλλης των Νόμων διατάξεως: α)Ο αποκόπτων νάρκας εκ ναρκοπεδίων ή άλλων θαλασσίων χώρων, θέτων ούτω εν κινδύνω την ναυσιπλοΐαν. β)Ο αλιεύων δια γριπίσεως ή δικτύων εις περιοχάς ναρκοπεδίων. γ)Ο καθ’ οιονδήποτε τρόπον λαβών γνώσιν επιπλεούσης ή εκβρασθείσης νάρκης και μη γνωστοποιών τούτο εις την πλησιεστέραν Ναυτικήν, Στρατιωτικήν, Λιμενικήν, Τελωνειακήν ή εν ελλείψει τούτων, οιανδήποτε Δημοσίαν Αρχήν. δ)Ο Πλοίαρχος ή ο Κυβερνήτης παντός πλωτού μέσου όστις δεν προσέρχεται εις τα αρμόδια Γραφεία των Ν. Διοικήσεων όπως λάβη τας καθωρισμένας οδηγίας πλου προς αποφυγήν των ναρκοπεδίων ή εν γένει επικινδύνων θαλασσίων χώρων. ε)Ο Πλοίαρχος ή ο Κυβερνήτης παντός πλωτού μέσου, όστις δεν συμμορφούται προς τας παρεχομένας αυτώ οδηγίας πλου προς αποφυγήν των ναρκοπεδίων και επικινδύνων θαλασσίων χώρων. Σελ. 110,14(α) Τεύχος 493-Σελ. 32 Άρθρ.2.-Οι παραβάται οιοιδήποτε και αν ώσιν υπάγονται εις την αρμοδιότητα του Δ. Ναυτοδικείου ή των Εκτάκτων τοιούτων, όπου τοιαύτα λειτουργούσι. Άρθρ.3.-Οι Ν. Διοικηταί, ή οι κατά τόπους Λιμενάρχαι, εκδίδουσι τας αναγκαίας οδηγίας, καθορίζοντες τους επικινδύνους προς πλουν θαλασσίους χώρους, και δημοσιεύουσι δια παντός δυνατού μέσου και δια τοχοκολλήσεως εις τα Λιμενικά Καταστήματα, πρόσκλησιν προς τους πλοιάρχους και κυβερνήτας των πλωτών μέσων, όπως προσέρχωνται και λαμβάνωσι γνώσιν αυτών. 